फिजियोथैरेपी शिविर में 30 बच्चों की जांच कर दिया गया परामर्श
हनुमानबाग स्थित राजकीय प्राथमिक विद्यालय संख्या 9 में शुक्रवार को सर्व शिक्षा अभियान के तहत फॉलोअप फिजियोथैरेपी चिकित्सा शिविर का आयोजन हुआ। शिविर में ऑर्थो-न्यूरो रिहैबिलिटेशन के फिजियोथैरेपिस्ट डॉ. राजकुमार बारोड़िया ने 30 विद्यार्थियों की जांच कर परामर्श दिया। डॉ. बारोड़िया ने बताया कि सेरेब्रल पाल्सी बीमारी शारीरिक, मानसिक सामाजिक विकास से पैदा होने वाली कमियों को प्रदर्शित करती है। इससे ग्रस्त बच्चे बैठ या खड़े नहीं हो पाते हैं। इसके रोगियों में अलग-अलग लक्षण दिखाई देते हैं। इस बीमारी में मांसपेशियां कमजोर होने के साथ ही शरीर में अकड़न रहती है। इसके बचाव के लिए विशेषज्ञों सेे परामर्श के साथ ही सोते समय बच्चे के दोनों पैरों के बीच छोटा तकिया लगाना चाहिए। बच्चे को पेट के बल लेटने के साथ ही उल्टे पैर कर नहीं बैठने देना चाहिए। एसएसए आरपी सुखदेव कौशिक, पूसाराम जाजड़ा, राजेंद्र भाकल और मंजू सांगवा आदि मौजूद थे।
hin_Deva hin_Deva